Älemdegi eñ qımbat poyızdar jaylı estip pe ediñiz? Bir köliktiñ qwnına tek bir ğana bilet satıp aluğa boladı degenge senesiz be? Ärine, joq. Biraq japondıqtar bwl qiyaldı da aqiqatqa aynaldırdı. Büginde älemdegi eñ qımbat lyuks sanatındağı jolauşılar poyızı öziniñ alğaşqı saparına attandı.
"Siki-sima" dep atalatın bwl poyızda 1 nemese 4 kündik sayahattı tañday alasız. Al bağası - 2860-tan 10 000 dollarğa deyin. Japoniyanıñ eñ körikti jerlerin körip, poyızben sayahattağıñız kelse bügingi kurspen - 3 152 200 teñgeñizdi dayınday beriñiz, aytpaqşı, bwl tek bir bilettiñ qwnı.
Poyız 1 mamır küni jolğa şıqtı. Onıñ vogondarı arnayı tapsırıspen alınğan materialdardan tanımal dizayner Ken Kieyuki Okuyamanıñ ideyasımen jasalğan bolatın.
East Japan Railway Company bwl jobası turalı 2014 jılı mälimdegen edi. Al poyızben sayahattağısı keletinderdiñ sanı tım köp. Tipti alğaşqı saparğa bilet alu üşin bir orınğa 76 tapsırıs tüsken. YAğni tapsırıs beruşilerdiñ arasında wtıs wyımdastırılıp, tek bağı şapqandardıñ ğana bilet satıp aluğa mümkindigi bolğan.
Poyızdıñ işinde arnayı qızmetkerler sizdiñ sayahatıñızdıñ sätti ötuine barınşa jağday jasamaq. Bas aspazdan bastap dayaşığa deyin tek öziñizdiñ qwzırıñızda.
Äzirge älemdegi jalğız bolıp tabılatın poyız kez-kelgen 5 jwldızdı qonaqüylerge layıqtı bäsekeles bola alatını sözsiz.
Bir uaqıtta poyızda tek 34 jolauşı ğana sayahatqa şığa aladı.
Poyızğa Tokio qalasında otırıp tabiğattıñ eñ keremet aymaqtarınan eldiñ qiır soltüstigindegi Hokkaydo araldarına deyin barasız.
Döñgelektegi qonaq üy nebäri 10 vagonnan qwralğan. Älemniñ tükpir-tükpirindegi qaltalı azamattar bwl lyuks sayahatqa barınşa qızığuşılıq tanıtuda. Eger Japoniyağa barudı josparlap jatsañız, bir jılğa küte twruıñızğa tura keledi. Öytkeni, poyızdıñ biletteri 2018 jıldıñ naurızına deyin satılıp ketken eken.
"The Qazaq Times"